Lennukool

Lennukool on institutsioon, kus õpetatakse lennundusalaseid teadmisi ja oskusi. Lennukoolides võib õpetada lennuteooriat, navigatsiooni, meteoroloogiat, õhusõiduki juhtimist ja hooldust, lennuohutust ning palju muud. Koolituse sisu sõltub sageli sellest, millist tüüpi lennundusega kool tegutseb. Paljud lennukoolid pakuvad ka praktilist koolitust lennusimulaatoritel ja õhusõidukitel. Lennukooli lõpetamisel saavad õpilased tavaliselt litsentse ja sertifikaate, mis võimaldavad neil erinevates lennundusvaldkondades töötada. Esimesed lennukoolid loodi peamiselt sõjaväe jaoks, et koolitada välja piloote ja mehaanikuid. Esimese maailmasõja ajal kasutati lennukoolitusi laialdaselt ja sellest ajast alates on lennukoolid muutunud üha tähtsamaks ja levinumaks. Esimesed tsiviillennukoolid asutati 1920. aastal. Tänapäeval on lennukoolid üle maailma levinud ning neid on eri tüüpe ja suuruseid. Paljud neist pakuvad ka uute lennundusalaste tehnoloogiate õpet, näiteks drooniõpet ja lennujuhtimissüsteemide õpet. Tuntumad lennukoolid maailmas on Embry-Riddle Aeronautical University Ameerikas, CAE Oxford Aviation Academy Suurbritannias ning Eesti Lennuakadeemia Eestis. Lennukoolid võivad olla eri tüüpi, sõltuvalt nende eesmärkidest ja pakutavatest teenustest: erakoolid. Erakoolid on tavaliselt väiksemad koolid, mis keskenduvad rohkem individuaalsele koolitusele; kõrgkoolid ja ülikoolid. Mõned kõrgkoolid ja ülikoolid pakuvad lennundusalaseid programme, mis viivad bakalaureuse- või magistrikraadini lennunduses. Sellised koolid võivad pakkuda erinevaid spetsialiseerumisvõimalusi, näiteks lendamiskoolitust, lennundustehnikat või lennundusjuhtimist; lennufirmade koolid. Mõned suuremad lennufirmad pakuvad oma töötajatele koolitust lennundusalastes küsimustes, näiteks lendamiskoolituses või lennundusohutuses; sõjaväelennukoolid. Sõjaväelennukoolid pakuvad lendamiskoolitust sõjaväelennukite pilootidele ja muudele tehnikutele. Lennukooli õppetöö koosneb tavaliselt nii teoreetilisest kui ka praktilisest osast ning sõltub õppesuunast ja koolituse tüübist. Mõned lennukooli õppetööd võivad hõlmata peale teoreetilise ja praktilise osa ka simulaatorkoolitust ning praktilist lendamist. Õppetöö hõlmab laias valikus teoreetilisi ja praktilisi oskusi, mille eesmärk on valmistada õpilased ette edukaks lennukarjääriks või isiklikuks lennuharrastuseks. Lennukoolides saavad õpilased omandada tunnistusi ja litsentse vastavalt oma õppekava ja lennuõppe eesmärkidele. Tunnistused ja litsentsid, mida lennukoolid väljastavad on järgmised: privaatlennupiloodi tunnistus (Private Pilot Certificate); kaubalennupiloodi tunnistus (Commercial Pilot Certificate); lennundusinseneri litsents (Aircraft Maintenance Engineer License) – selle litsentsi omandamiseks peab spetsialist läbima spetsiaalse koolituse ja tegema vastava eksami; lennujuhimiskeskuse litsents (Air Traffic Controller License). Lennukooli lõpetamine nõuab tavaliselt mitmeid nõudeid, näiteks teoreetilise ja praktilise koolituse lõpetamist, lennutundide täitmist, eksamite sooritamist ja sertifikaatide saamist vastavalt õpilase erialale. Pärast lennukooli lõpetamist saavad õpilased tööd eri lennundusvaldkondades. Eesti Lennuakadeemia koduleht. Õppimine. „Õppekavad“, Õppekavad — Eesti Lennuakadeemia. Vaadatud 01.04.2023 (Randle, A.), "From Wright Brothers to Top Gun: A Brief History of Flight Schools" - Beyond the Diploma, https://www.beyondthediploma.com/flight-schools-history/.[alaline kõdulink]  Vaadatud 01.04.2023 Magnetic MRO website. Services. "Technical training". Type Training - Magnetic MRO. Vaadatud 01.04.2023 U.S.Army website. Careers and Jobs. "Army Aviation". Army Aviation | goarmy.com. Vaadatud 01.04.2023 Epic Flight Academy. Pilot Training. "Types of Pilot Licenses: From Part-Time Hobby to Lifetime Career and Everything In Between". Types of Pilot Licenses - Learn different types and ratings for pilots (epicflightacademy.com). Vaadatud 01.04.2023 EASA website. The Agency. Frequently asked questions. "How to get an EASA Part-66 Licence (Category B1 or B2)?" How to get an EASA Part-66 Licence (Category B1 or B2)? | EASA (europa.eu). Vaadatud 01.04.2023 EASE website. Publications. Easy Access Rules. "Easy Access Rules for Air Traffic Controllers’ Licensing and Certification (Regulation (EU) 2015/340)". Easy Access Rules for Air Traffic Controllers’ Licensing and Certification (Regulation (EU) 2015/340) - Available in pdf & XML format | EASA (europa.eu). Vaadatud 01.04.2023